《就日馆》
唐代·王圭

高原春霁荡妖氛，使驲重来路始分。虽远长安初见日，渐亲冀北已瞻云。

东风未破胡天冻，芳草应连紫陌薰。早晚旅魂还旧干，晨钟一到玉关闻。

作者简介：（571—639）唐太原祁人，字叔玠。王僧辩孙。幼孤，性雅淡，少嗜欲，安于贫贱，交不茍合。隋时为奉礼郎。入唐，为太子李建成中舍人。太宗素知其才，召拜谏议大夫。圭每推诚纳忠，多所献替，太宗多纳其言，迁黄门侍郎，兼太子右庶子。贞观二年任侍中，与房玄龄、李靖、温彦博、魏徵等同知国政。能推人之长，有自知之明。因故贬同州刺史。官终礼部尚书。卒时，太宗素服举哀，悼惜久之。谥懿。